pythainlp/thai-wiki-dataset-v4 huggingface dataset:
หยาง มี่

หยาง มี่ (เกิด 12 กันยายน ค.ศ. 1986) เป็นนักแสดงและนักร้องชาวจีน เธอได้รับการยอมรับจากบทบาทในละครโทรทัศน์เรื่อง "มังกรหยก ภาค 2 ตอน ตำนานศึกเทพอินทรี" (2006), "เซียนกระบี่พิชิตมาร 3" (2009) และ "ความฝันในคฤหาสน์แดง" (2010) เธอประสบความสำเร็จอย่างโดดเด่นจากการแสดงละครโทรทัศน์เกี่ยวกับการเดินทางข้ามเวลาเรื่อง "พระราชวัง" (2011) ตามมาด้วยภาพยนตร์ที่ประสบความสำเร็จอย่างไม่คาดคิดเรื่อง "เกาะลึกลับ" (2011) ซึ่งเธอได้รับการยกย่องว่าเป็นผู้ผลักดันอุตสาหกรรมบันเทิงของจีนให้เข้าสู่ "เศรษฐกิจแฟนคลับ" ผลงานที่โดดเด่นอื่นๆ ของเธอ ได้แก่ ละครโทรทัศน์เรื่อง "ปักกิ่งเลิฟสตอรี่" (2012), "มหัศจรรย์กระบี่จ้าวพิภพ" (2014), "The Interpreter" (2016), "สามชาติสามภพ ป่าท้อสิบหลี่" (2017), "จอมนางเหนือบัลลังก์" (2018), "ไข่มุกเคียงบัลลังก์" (2021), "สื่อรักปีศาจจิ้งจอก ภาคจันทราสีชาด" (2024) รวมถึงภาพยนตร์ซีรีส์เรื่อง "Tiny Times" (2013-2015)
หยางมี่ได้รับเลือกจาก เทนเซ็นต์ ในปี 2009 และจาก "" ในปี 2013 ตามลำดับ ให้เป็นหนึ่งใน
ประวัติ.
เข้าสู่วงการตั้งแต่อายุ 4 ขวบ แสดงเป็นลูกสาวของโจวซิงฉือ พระเอกจอมฮาในภาพยนตร์เรื่องยาจกซู King of Beggars (ปี 2535)
เมื่อโตขึ้น ตั้งใจเป็นดารา จึงเข้าเรียนที่ สถาบันการแสดงปักกิ่ง เอกภาพยนตร์ เริ่มมีชื่อเสียงเป็นที่รู้จักจากบท ก๊วยเซียง ในละครเรื่อง มังกรหยก ตอน ศึกเทพอินทรี เวอร์ชันที่หวงเสี่ยวหมิงกับหลิวอี้เฟย เป็นเอี้ยก้วย-เซียว เหล่งนึ่ง (ปี 2549) และดังขึ้นอีกเมื่อรับบทนางเอกในเซียนกระบี่พิชิตมาร หรือ Chinese Paladin 3 ปี 2552
แต่เรื่องที่ผลักดันให้ก้าวสู่ความเป็นนางเอกชั้นแนวหน้าคือเรื่อง Palace ที่ออกฉายในจีนแผ่นดินใหญ่เมื่อปีที่แล้ว เกิดกระแสโครงเรื่องสาวยุคปัจจุบันที่ทะลุมิติข้ามภพเข้าไปอยู่ในยุคราชวงศ์ชิง พบรักกับองค์ชาย ที่ได้รับความนิยมพร้อมกับเรื่อง ปู้ปู้จิงซิน หรือ Startling by Each Step ที่มีแนวเรื่องคล้ายกัน
ความโด่งดังจากเรื่องพาเลซ ทำให้หยาง มี่ได้ร่วมงานในหนังฟอร์มใหญ่ ไม่ว่า Painted Skin : The Resurrection ตามด้วยผลงานภาพยนตร์ร่วมสร้างระหว่างจีนและอเมริกัน เรื่อง Empires of the Deep ที่มีทุนสร้างถึง 100 ล้านดอลลาร์
ส่วนผลงานหนังสยองขวัญเรื่อง Mysterious Island ปี 2554 ที่ดาราสาวนำแสดง โกยรายได้อันดับต้นๆ ทำให้บริษัทเหม่ยอา เอ็นเตอร์ เทนเมนต์ วางตัวเป็นนางเอกในหนัง 4 เรื่องที่เกี่ยวโยงกัน ได้แก่ Great Wudang, Chinese Princess Turandot, Windseeker และ Butterfly Cemetery ที่มีทุนสร้างรวมกัน 300 ล้านหยวน
ในปี 2555 หยาง มี่ ยังจะเริ่มทดลองงานใหม่ในฐานะผู้อำนวยการสร้างละครทีวี โดยดึงซีรีส์อเมริกัน Gossip Girl มาสร้างเป็นเวอร์ชันจีน ในชื่อ Chinese Girl
กราฟชีวิตการงานที่รุ่งโรจน์ของดาราสาววัยเพียง 25 ปี ทำให้ชื่อของหยาง มี่ ติดอันดับ 100 คนดังที่ทรงอิทธิพลของจีน จากการจัดอันดับของนิตยสารฟอร์บส์ โดยปี 2554 อยู่อันดับ 92 และพุ่งพรวดเป็นอันดับ 1 ใน 10 ปีที่ผ่านมา
มาถึงเรื่องส่วนตัวบ้าง ดาราสาวมีงานอดิเรก คือช็อปปิ้ง ถ่ายสติ๊กเกอร์ เขียนเพลง และงีบหลับ สีที่ชอบคือ เขียว ชมพู ขาว ดำ
สมรสกับ หลิว ข่ายเวย์ (หย่าร้าง) มีลูกสาว 1 คน
ท่าอากาศยานนานาชาติลอสแอนเจลิส

ท่าอากาศยานนานาชาติลอสแอนเจลิส ((IATA: LAX, ICAO: KLAX, FAA LID: LAX)) มักเรียกเป็น แอลเอเอ็กซ์ (อ่านแยกกัน) เป็นท่าอากาศยานนานาชาติหลักที่บริการในลอสแอนเจลิสกับบริเวณรอบ ๆ มหานคร
ใน ค.ศ. 2019 LAX รองรับผู้โดยสาร 88,068,013 คน ทำให้เป็นท่าอากาศยานที่คึกคักที่สุดในอันดับ 3 ของโลก และคึกคักที่สุดในอันดับ 2 ของสหรัฐ โดยเป็นรองแค่ท่าอากาศยานนานาชาติฮาร์ทสฟิลด์–แจ็คสัน แอตแลนตา และเป็นแค่ท่าอากาศยานเดียวในอยู่ใน 5 อันดับแรกของสหรัฐ ทั้งในด้วยผู้โดยสารและการขนส่งสินค้า
จราจรและสถิติ.
ท่าอากาศยานนี้เป็นท่าอากาศยานที่คึกคักที่สุดเป็นอันดับ 4 ของโลก และอันดับที่ 11 ในด้านการขนส่งสินค้า โดยขนส่งผู้โดยสารมากกว่า 87 ล้านคนและส่งสินค้าและจดหมาย 2 ล้านตันใน ค.ศ. 2018
ท่าอากาศยานนานาชาติไมแอมี

ท่าอากาศยานนานาชาติไมอามี (Miami International Airport) ตั้งอยู่ที่ไมอามี-เดด เคาน์ตี รัฐฟลอริดา สหรัฐอเมริกา อยู่ห่างจากตัวเมืองไปทางตะวันตกเฉียงเหนือประมาณ 13 กิโลเมตร (8 ไมล์) เป็นท่าอากาศยานหลักของสายการบินอเมริกันแอร์ไลน์, อเมริกันอีเกิล และเอ็กเซ็กคูทีฟแอร์ รวมทั้งสายการบินขนส่งสินค้าเฟ็ดเอ็กซ์, ไฟน์แอร์, ยูพีเอส และแอร์โรแอร์ และสายการบินเช่าเหมาลำไมอามีแอร์
อาคารผู้โดยสาร และสายการบิน.
อาคารผู้โดยสาร เจ.
ขณะนี้กำลังก่อสร้าง โดยคาดว่าจะแล้วเสร็จในเดือนสิงหาคม พ.ศ. 2550 เมื่อเปิดใช้งานอาคารผู้โดยสารเจ ร่วมกับ อาคารผู้โดยสารจี และเอช จะเรียกว่า อาคารผู้โดยสารฝั่งใต้ ให้บริการสำหรับสายการบินของสตาร์อัลไลแอนซ์ และสกายทีม ส่วนอาคารผู้โดยสารฝั่งเหนือ อันได้แก่ อาคารผู้โดยสารเอ, บี (ซึ่งได้ทุบทิ้งไปแล้ว), ซี และดี จะให้บริการโดยสายการบินของวันเวิลด์ ส่วนสายการบินอื่นๆ ที่ไม่ได้เข้าร่วมเป็นพันธมิตรสายการบินใดๆ จะให้บริการที่อาคารผู้โดยสารอี และเอฟ
อ่าวฟินแลนด์

อ่าวฟินแลนด์ (;) เป็นส่วนตะวันออกที่สุดของทะเลบอลติก ส่วนตะวันออกที่สุดของอ่าวฟินแลนด์เป็นที่รู้จักกันในชื่อ อ่าวเนวา ล้อมรอบโดยประเทศฟินแลนด์ ประเทศเอสโตเนีย และประเทศรัสเซีย มีเนื้อที่ราว 30,000 ตารางกิโลเมตร ทะเลในอ่าวนี้ค่อนข้างตื้น มีความลึกเฉลี่ย 40 เมตร จุดที่ลึกที่สุดอยู่ทางตะวันตก มีความลึก 121 เมตร
โรแมนซ์ (วงดนตรี)

โรแมนซ์ (ภาษาอังกฤษ: ROMANS (อ่านเหมือนคำว่า: romance) / ภาษาญี่ปุ่น: ろまんす) คือ กลุ่มนักร้องหญิงระยะสั้นของสังกัดเฮลโล! โปรเจกต์ ในประเทศญี่ปุ่น ก่อตั้งขึ้นเมื่อเดือนสิงหาคม พ.ศ. 2546 ประกอบด้วยสมาชิกทั้งสิ้น 5 คนด้วยกัน โดยขณะนั้น แต่ละคนก็เป็นสมาชิกของกลุ่มนักร้องกลุ่มอื่น ๆ ในสังกัดเดี่ยวกันอยู่แล้ว ซึ่งได้แก่ มาริ ยางูจิ กับริกะ อิชิกาวะ จากมอร์นิงมุซุเมะ, อายากะ คิมูระ จากโคโคนัทส์มุซุเมะ, ไม ซาโตดะ จากคันทรีมุซุเมะ และฮิโตมิ ไซโต จากเมลอนคิเน็มบิ โดยในช่วงที่ก่อตั้งกลุ่มนี้ขึ้นมา ริกะ อิชิกาวะ ยังมีอายุเพียง 18 ปีเท่านั้น ซึ่งถือว่าเป็นสมาชิกที่มีอายุน้อยที่สุดในกลุ่ม 
โรแมนซ์สร้างผลงานเพลงซิงเกิลออกมาเพียงเพลงเดียว นั่นคือเพลง "เซ็กซีไนท์ ~วาซุเรราเรไนคาเระ~ (SEXY NIGHT～忘れられない彼～) " ซึ่งเพลงนี้นอกจากจะได้รับการบันทึกลงในอัลบั้มของกลุ่มเองแล้ว มันยังได้รับการบันทึกเอาไว้ในซีดีชุด "พุคจิโมนิ เบสท์ 4" ซึ่งเป็นอัลบั้มรวมเพลงของกลุ่มมินิโมนิอีกด้วย (วางจำหน่ายเมื่อปี พ.ศ. 2546)
ท่าอากาศยานนานาชาตินวร์กลิเบอร์ตี

ท่าอากาศยานนานาชาตินวร์กลิเบอร์ตี (Newark Liberty International Airport) หรือเดิมคือท่าอากาศยานนวร์ก ต่อมาเปลี่ยนเป็นท่าอากาศยานนานาชาตินวร์ก ตั้งอยู่ที่นวร์ก รัฐนิวเจอร์ซีย์ สหรัฐอเมริกา อยู่ห่างจากนครนิวยอร์กไปทางตะวันตกเฉียงใต้ประมาณ 24 กิโลเมตร (15 ไมล์) และยังนับเป็นประตูสู่สหรัฐอเมริกาอันดับที่ 5 (โดยเจเอฟเค เป็นอันดับที่ 1) 
นวร์กลิเบอร์ตี เป็นท่าอากาศยานหลักของสายการบินคอนติเนนตัล แอร์ไลน์ และสายการบินขนส่งสินค้าเฟ็ดเอ็กซ์, ยูพีเอส และยูไนเต็ดแอร์ไลน์
โทชิฮิโกะ เซกิ

โทชิฮิโกะ เซกิ (; โรมาจิ: "Seki Toshihiko") เป็นนักพากย์ชายชาวญี่ปุ่น เกิดเมื่อวันที่ 11 มิถุนายน พ.ศ. 2505 ที่จังหวัดโทจิงิ ประเทศญี่ปุ่น สังกัดค่าย 81 โปรดิวซ์ ผลงานที่สร้างชื่อเสียงให้แก่เขาคือ มัตสึดะ จากเรื่องยาวาระ สาวน้อยยอดนักยูโด บรีด คางะ จากเรื่องไซเบอร์ฟอร์มูล่า ชูราโตะ จากเรื่องชูราโตะยอดองครักษ์ ดูโอ จากเรื่องกันดั้มวิง และโมโมรารอส จากเรื่องมาสค์ไรเดอร์เดนโอ
ยาโกเลฟ ยัค-38

ยาโกเลฟ ยัค-38  (นาโต้ใช้ชื่อรหัสว่าฟอร์จเจอร์) เป็นเครื่องบินรบขึ้นลงแนวดิ่ง ("VTOL-Vertical Take Off and landing") แบบแรกของสหภาพโซเวียต เครื่องต้นแบบเริ่มบินครั้งแรกในปีพ.ศ. 2514 และเริ่มประจำการบนเรือบรรทุกอากาศยานในปีพ.ศ. 2515
อันดับปลาหนัง

อันดับปลาหนัง หรือ ตระกูลปลาหนัง  เป็นอันดับทางอนุกรมวิธานของปลากระดูกแข็งอันดับหนึ่ง ใช้ชื่อชื่อวิทยาศาสตร์ว่า Siluriformes (/ซิ-ลู-ริ-ฟอร์-เมส/) อันดับปลาหนังเป็นอันดับที่มีจำนวนปลามากถึง 35 วงศ์ และ 2,867 ชนิด ซึ่งประกอบไปด้วยปลาที่มีความสำคัญทางเศรษฐกิจ เช่น ปลาดุก, ปลาสวาย, ปลาบึก, ปลาเนื้ออ่อน, ปลากด
ลักษณะ.
ปลาในตระกูลนี้ เป็นปลาที่ไม่มีเกล็ด จึงเป็นที่มาของชื่อสามัญ ปลาหลายชนิดในตระกูลนี้มีผิวหนังอ่อนนุ่ม แต่บางชนิดก็มีเกราะแข็งหุ้มร่างกาย เช่น ปลาเทศบาล และปลาแพะ ปลาหนังส่วนใหญ่มีหนวดใช้ช่วยหาอาหาร เป็นประสาทสัมผัสและเป็นปุ่มรับรส ซึ่งจำนวนหนวดจะแตกต่างกันไปตามชนิด โดยปลาหนังที่มีหนวดมากที่สุด จะมีหนวดสี่คู่ แบ่งเป็น หนวดที่รูจมูกหนึ่งคู่ หนวดที่ข้างปากหนึ่งคู่ และหนวดใต้คางสองคู่ นอกจากนี้แล้วผิวหนังของปลาหนังถือเป็นประสาทสัมผัสที่ดีมาก ใช้สำหรับการรับรู้รสและการเปลี่ยนแปลงของสภาพน้ำ 
ปลาหนังเกือบทุกชนิด มีเงี่ยงแข็งบนครีบกระโดงหลังและครีบอก ซึ่งไว้ใช้ป้องกันตัว เงี่ยงของปลาหนังบางชนิดมีพิษเป็นอันตรายต่อมนุษย์ได้
ปลาหนังมีถิ่นกำเนิดกว้าง สามารถพบได้ในทุกทวีป ยกเว้นแต่เพียงขั้วโลกใต้ ปลาส่วนใหญ่เป็นปลาน้ำจืด แต่ก็มีข้อยกเว้น เช่น ปลาในวงศ์ปลากดทะเลและวงศ์ปลาดุกทะเล ซึ่งอาศัยในน้ำกร่อยและน้ำทะเลได้
วงศ์.
ตระกูลปลาหนังในปัจจุบัน สามารถแบ่งย่อยออกไปได้ 35 วงศ์ ตัวอย่างวงศ์ที่สำคัญและพบในประเทศไทย ได้แก่
นอกจากนี้ ยังมีวงศ์ปลาหนังจากต่างประเทศ ซึ่งนิยมเลี้ยงเป็นปลาสวยงามทั่วไป คือ
แพนแกรม

แพนแกรม (อังกฤษ: "pangram", กรีก: "pan gramma" หมายถึง "ทุกตัวอักษร") คือ ข้อความซึ่งใช้ตัวอักษรทุกตัวในภาษานั้น ๆ แพนแกรมที่น่าสนใจที่สุดมักจะเป็นแพนแกรมที่สั้นที่สุด เพราะการสร้างข้อความให้มีตัวอักษรครบทุกตัวโดยใช้ตัวอักษรซ้ำกันน้อยที่สุดเป็นสิ่งท้าทาย 
แพนแกรมทั่ว ๆ ไปมักจะมีจำนวนตัวอักษรมากกว่าจำนวนตัวอักษรทั้งหมดในภาษานั้น ๆ เล็กน้อย แต่มักจะแฝงความรู้ อารมณ์ขัน หรือความแปลก ให้มีค่าควรแก่การจดจำ ในปัจจุบัน แพนแกรม มักจะนำมาใช้ในการแสดงรูปแบบของตัวพิมพ์อักษร (ฟอนต์)
แพนแกรมในภาษาอังกฤษที่รู้จักกันอย่างกว้างขวางที่สุดคือ "The quick brown fox jumps over the lazy dog" หรือ "The quick brown fox jumped over the lazy dogs" ซึ่งมักจะถูกนำไปเป็นประโยคทดสอบพนักงานพิมพ์ดีดอยู่บ่อย ๆ เพราะใช้ตัวอักษรภาษาอังกฤษครบทุกตัว 
จีน.
这些都是符合全字母句定义的普通句子。
.au

.au เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศออสเตรเลีย เริ่มใช้ครั้งแรกเมื่อ 5 มีนาคม ค.ศ. 1986 .au Domain Administration (auDA) เป็นหน่วยงานในการจัดการนโยบายชื่อโดเมน โดยตั้งแต่เดือนกรกฎาคม ค.ศ. 2018 การลงทะเบียนชื่อโดเมนดำเนินการโดยบริษัทอาฟิเลียส (Afilias)
ประวัติ.
ชื่อโดเมนนี้ได้รับการจัดสรรครั้งแรกในปี ค.ศ. 1986 โดยจอน โพสเทล (Jon Postel) ซึ่งเป็นผู้ดำเนินการขององค์การกำหนดหมายเลขอินเทอร์เน็ต (Internet Assigned Numbers Authority, IANA) ให้แก่เควิน รอเบิร์ต เอลซ์ (Kevin Robert Elz) แห่งมหาวิทยาลัยเมลเบิร์น
หลังจากกระบวนการประมาณห้าปีในช่วงคริสต์ทศวรรษ 1990 อุตสาหกรรมอินเทอร์เน็ตได้จัดตั้งหน่วยงานกำกับดูแลตนเองที่มีชื่อว่า .au Domain Administration (auDA) เพื่อดำเนินการกับโดเมน
หน่วยงานได้รับการยอมรับจากองค์กรความร่วมมือด้านการจัดสรรชื่อและหมายเลขทางอินเทอร์เน็ต (ICANN) ในปี ค.ศ. 2001 และเริ่มดำเนินการตามระบบการแข่งขันใหม่สำหรับการจดทะเบียนโดเมนในวันที่ 1 กรกฎาคม ค.ศ. 2002
ตั้งแต่ใช้ระบบใหม่นี้ การจดทะเบียนใด ๆ จะต้องกระทำคำสั่งผ่านผู้ให้บริการจดทะเบียน (registrar)
.nz

.nz เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศนิวซีแลนด์ บริหารโดย InternetNZ ซึ่งมีบริษัทในเครือคือ Domain Name Commission Limited (DNCL) เป็นผู้ควบคุมดูแลและแก้ไขข้อพิพาท การลงทะเบียนจะดำเนินการผ่านผู้ให้บริการจดทะเบียนที่ได้รับอนุญาต ข้อมูลเมื่อ มีนาคม 2024[ [update]] มีโดเมนที่ลงทะเบียนกับ .nz อยู่ที่ 747,256 โดเมน
จุดแดงใหญ่

จุดแดงใหญ่ คือพายุหมุนขนาดใหญ่บนดาวพฤหัสบดี ซึ่งปรากฏบริเวณซีกใต้ของดาว เป็นจุดสังเกตอันเด่นชัดของดาวเคราะห์นี้ ซึ่งถูกเฝ้าสังเกตมานานกว่าสามร้อยปีแล้ว พายุนี้หมุนในทิศทางทวนเข็มนาฬิกา รอบการหมุนประมาณ 6 วันของโลก หรือ 14 วันของดาวพฤหัสบดี มีขนาดวัดจากตะวันตก-ตะวันออก 24-40,000 กิโลเมตร และวัดจากใต้-เหนือ 12-14,000 กิโลเมตร ขนาดของพายุนี้ใหญ่มากจนสามารถบรรจุดาวเคราะห์ที่ใหญ่ขนาดโลกได้ถึง 12ดวง สีของพายุที่เกิดบนดาวพฤหัสบดีนั้น ขึ้นอยู่กับระดับความสูงของพายุที่เกิดขึ้นบนดวงดาว ถ้าระดับต่ำจะเห็นเป็นสีน้ำเงิน สูงขึ้นมาจะเป็นสีส้มเข้ม สีขาวและสูงที่สุดจะเป็นสีแดง
สถิตย์ สิริสิงห

ศาสตราจารย์เกียรติคุณ ทันตแพทย์ สถิตย์ สิริสิงห เป็นนักวิทยาศาสตร์ชาวไทย เกิดเมื่อวันที่ 9 มกราคม 2480 เป็นนักวิจัยผู้บุกเบิกสาขาอิมมิวโนวิทยาของประเทศไทยในยุคเริ่มแรก นับตั้งแต่ ปี พ.ศ. 2508 เป็นต้นมา และ เจ้าของรางวัลนักวิทยาศาสตร์ดีเด่นสาขาจุลชีววิทยา ประจำปี พ.ศ. 2531 ด้วยผลงาน "ระบบภูมิคุ้มกันบกพร่องอันเนื่องมาจากการขาดสารอาหาร" ศ.ดร.สถิตย์ เกิดที่กรุงเทพมหานคร เป็นบุตรคนโตของ ศาสตราจารย์พันโท ทันตแพทย์ สี สิริสิงห ทันตแพทย์ประจำพระองค์พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร และคุณหญิงอัมพร สิริสิงห สมรสกับ พญ. วลัยรัตน์ สิริสิงห มีบุตรธิดา 3 คน คือ พญ. ธิติยา, ศ.ดร. ชาคริต และ นส. วิทิดา สิริสิงห
ประวัติ.
การศึกษา.
ศาสตราจารย์เกียรติคุณ ทันตแพทย์ สถิตย์ สิริสิงห สำเร็จการศึกษาระดับประถมศึกษา มัธยมศึกษา และเตรียมอุดมศึกษา จากโรงเรียนวัฒนาวิทยาลัย โรงเรียนกรุงเทพคริสเตียน และโรงเรียนเตรียมอุดมศึกษา ตามลำดับ
เมื่อปี พ.ศ. 2496 สอบเข้าจุฬาฯ ตั้งใจจะเรียนแพทย์ แต่เรียนได้ 2 เดือน ก็เปลี่ยนความตั้งใจไปศึกษาต่อยังสหรัฐอเมริกา เมื่ออายุเพียง 15 ปี โดยมีชื่อเรียกขานแบบอเมริกันระหว่างที่พำนักอยู่กับครอบครัว Volker ว่า "Steve Sirisinha" สำเร็จการศึกษาระดับปริญญาตรี พร้อมกัน 2 ปริญญา คือ วิทยาศาสตรบัณฑิต (เกียรตินิยม) และอักษรศาสตรบัณฑิต (เกียรตินิยม) จากแจ็คสันวิลล์คอลเลจ เมื่อปี พ.ศ.สวัดี 
ต่อจากนั้น ได้เข้าศึกษาในมหาวิทยาลัยอลาบามา และได้รับปริญญาวิทยาศาสตรมหาบัณฑิต สาขาจุลชีววิทยา และปริญญาทันตแพทยศาสตรบัณฑิต (เกียรตินิยม) ในปี พ.ศ. 2504 และศึกษาต่อที่มหาวิทยาลัยโรเชสเตอร์ จนได้รับปริญญาวิทยาศาสตรดุษฎีบัณฑิต สาขาจุลชีววิทยา (อิมมิวโนวิทยา) ในปี พ.ศ. 2508 
ประวัติการทำงาน.
เมื่อสำเร็จการศึกษา ได้เข้ารับราชการเป็นอาจารย์ที่คณะทันตแพทยศาสตร์ มหาวิทยาลัยแพทยศาสตร์ จนถึงปี พ.ศ. 2510 จึงโอนมารับราชการที่คณะวิทยาศาสตร์ มหาวิทยาลัยมหิดล ตามคำชักชวนของ ศาสตราจารย์ ดร. สตางค์ มงคลสุข และในปี พ.ศ. 2513 ได้ไปปฏิบัติงานวิจัยหลังปริญญาเอกที่มหาวิทยาลัยวอชิงตัน ประเทศสหรัฐอเมริกา หลังจากนั้น ได้กลับมารับราชการที่มหาวิทยาลัยมหิดลต่อ ตนได้รับตำแหน่งทางวิชาการสูงขึ้นเป็นลำดับ และได้รับโปรดเกล้าฯ ให้ดำรงตำแหน่งศาสตราจารย์ เมื่อปี พ.ศ. 2522
ตำแหน่งวิชาการ
ตำแหน่งบริหาร
ตำแหน่งพิเศษอื่น ๆ ที่สำคัญ
ตำแหน่งในสมาคมและองค์กรระดับนานาชาติ
บรรณาธิการ/คณะบรรณาธิการ/ที่ปรึกษาวารสารวิชาการ
สมาชิก/กรรมการบริหารสมาคมวิชาชีพต่าง ๆ
ผลงานวิชาการ.
มีผลงานวิจัยและบทความทางวิชาการตีพิมพ์ในวารสารวิชาการระดับนานาชาติ ระดับภูมิภาค และระดับประเทศ และบทความในตำราต่าง ๆ รวมประมาณ 193 เรื่อง หลังเกษียณอายุราชการ มีงานตีพิมพ์ประมาณ 50 เรื่อง โดยเป็นผลงานวิจัยเกี่ยวกับการศึกษาระบบภูมิต้านทานทั้งในคนและสัตว์ทดลอง ความผิดปรกติของภูมิต้านทานในคน โดยเฉพาะอย่างยิ่งในเด็กขาดสารอาหาร การวิจัยเกี่ยวกับระบบภูมิคุ้มกันเฉพาะแหล่ง และโครงสร้างของอิมมิวโนโกลบูลิน การวิจัยเกี่ยวกับ วิทยาภูมิกันและชีวโมเลกุลของโรคติดเชื้อต่าง ๆ ที่เกิดขึ้นในประเทศไทยและประเทศแถบเอเซีย เช่นโรคพยาธิบางชนิด ได้แก่ พยาธิใบไม้ในตับ (Opisthorchis vierrini) พยาธิตัวจี๊ด (Gnathostoma spinigerum) และ พยาธิตัวกลม (Angiostrongylus cantonensis) โรคที่เกิดจากเชื้อแบคทีเรีย เช่นโรค Melioidosis ที่เกิดจากเชื้อ Burkholderia pseudomallei โรคที่เกิดจากเชื้อรา Penicillium marneffei เป็นต้น ผลงานวิจัยเหล่านี้ ก่อให้เกิดความเข้าใจระบบภูมิต้านทานในคนที่พยาธิสภาพผิดปรกติ อันเป็นประโยชน์อย่างยิ่งในการป้องกันและวินิจฉัยโรคดังกล่าว
เดอะเซ็นเตอร์

เดอะเซ็นเตอร์ (จีนตัวเต็ม: 中環中心; อังกฤษ: The Center) เป็นตึกระฟ้าที่สูงเป็นอันดับที่ 5 ในฮ่องกง มีความสูง 346 เมตร หรือ 1,135 ฟุต มีทั้งหมด 73 ชั้น สร้างแล้วเสร็จเมื่อปี ค.ศ. 1998 โดยเป็นตึกที่เน้นความเป็นธรรมชาติและความปลอดโปร่งเป็นหลัก ลักษณะของตึกมีลักษณะเป็นรูปแฉกดาว เป็นหนึ่งในไม่กี่อาคารในฮ่องกงที่ใช้โครงสร้างเหล็กและไม่มีการใช้แกนคอนกรีตเสริมเหล็ก
รายชื่อประธานรัฐสภาไทย

รายชื่อประธานรัฐสภาไทย โดยอ้างอิงจากข้อมูลของรัฐสภา
อดีตประธานรัฐสภาที่ยังมีชีวิตอยู่.
ปัจจุบันมีอดีตประธานรัฐสภาที่ยังมีชีวิตอยู่ 8 คน ได้แก่
เคแอลเอ็ม

เคแอลเอ็ม โรยัลดัตช์ แอร์ไลน์  เป็นสายการบินประจำชาติและสายการบินที่ใหญ่ที่สุดของประเทศเนเธอร์แลนด์ โดยมีฐานการบินหลักในท่าอากาศยานอัมสเตอร์ดัมสคิปโฮล สายการบินเป็นสายการบินลูกในกลุ่มสายการบินแอร์ฟรานซ์–เคแอลเอ็มและเป็นสมาชิกพันธมิตรสายการบินสกายทีม เคแอลเอ็มถือเป็นเป็นสายการบินที่เก่าแก่ที่สุดที่ยังคงให้บริการอยู่ โดยก่อตั้งขึ้นในเดือนตุลาคม ค.ศ. 1919 เคแอลเอ็มมีฝูงบิน 110 ลำ และให้บริการเที่ยวบินสู่จุดหมายปลายทาง 164 แห่งทั่วโลก
ประวัติ.
การควบรวมกิจการกับแอร์ฟรานซ์.
ในวันที่ 30 กันยายน ค.ศ. 2003 แอร์ฟรานซ์และเคแอลเอ็ม ได้ประกาศว่าจะมีการควบรวมสายการบินทั้งสองในชื่อใหม่ คือแอร์ฟรานซ์–เคแอลเอ็ม และเกิดการควบรวมขึ้นในวันที่ 5 พฤษภาคม ค.ศ. 2004
กิจการองค์กร.
สำนักงานใหญ่.
สำนักงานใหญ่ของเคแอลเอ็มตั้งอยู่ที่อัมสเทลวีน ใกล้กับท่าอากาศยานอัมสเตอร์ดัมสคิปโฮล สำนักงานแห่งนี้ก่อสร้างในช่วงปี 1968-1970 โดยก่อนหน้าเคแอลเอ็มมีสำนักงานใหญ่อยู่ในพื้นที่ของท่าอากาศยานสคิปโฮลในฮาร์เลมเมอร์เมร์. 
บริษัทลูก.
บริษัทลูกของเคแอลเอ็มมีดังนี้:
เคแอลเอ็ม เอเชีย.
เคแอลเอ็ม เอเชีย  เป็นสายการบินลูกของเคแอลเอ็ม โดยมีการจดทะเบียนในไต้หวัน สายการบินก่อตั้งขึ้นในปีค.ศ. 1995 เพื่อให้บริการเที่ยวบินไปยังไทเปโดยไม่กระทบต่อสิทธิ์การจราจรของเคแอลเอ็ม สำหรับจุดหมายปลายทางในสาธารณรัฐประชาชนจีน เคแอลเอ็มเริ่มให้บริการเที่ยวบินอัมสเตอร์ดัม-กรุงเทพฯ-ไทเป ด้วยเครื่องบินโบอิง 747-400 และโบอิง 747-400 คอมบิ ก่อนเปลี่ยนมาให้บริการเครื่องบินโบอิง 777-200อีอาร์ เจ็ดลำและโบอิง 777-300 อีอาร์ สองลำ ในเดือนมีนาคม ค.ศ. 2012 ปัจจุบัน ค.ศ. 2024 เคแอลเอ็ม เอเซีย ให้บริการเส้นทาง กรุงเทพ อัมสเตอร์ดัม ในบางครั้งบางคราวสลับกับเคแอลเอ็ม
ผลประกอบการ.
ผลประกอบการของเคแอลเอ็มในช่วงปี 2011-2022 มีดังนี้:
จุดหมายปลายทาง.
ณ เดือนเมษายน ค.ศ. 2024 เคแอลเอ็มให้บริการจุดหมายปลายทาง 164 แห่งจากท่าอากาศยานอัมสเตอร์ดัมสคิปโฮล ข้อตกลงการใช้รหัสร่วมกันทำให้จำนวนปลายทางทั้งหมดที่ให้บริการผ่านเคแอลเอ็มรวมเป็น 826
ข้อตกลงการบินร่วม.
เคแอลเอ็มได้ทำข้อตกลงการบินร่วมกับสายการบินดังต่อไปนี้:
<templatestyles src="Div col/styles.css"/>
ฝูงบิน.
ณ เดือนพฤษภาคม ค.ศ. 2024 เคแอลเอ็มมีฝูงบิน ดังนี้
แอโร L-39 อัลบาทรอส

แอโร L-39 อัลบาทรอส  แอล-39 เป็นเครื่องบินฝึกที่ได้รับการพัฒนาโดยประเทศเชคโกสโลวาเกีย เริ่มทำการบินเป็นครั้งแรกในวันที่ 4 พฤศจิกายน ค.ศ. 1968 สายการผลิตเริ่มในปี ค.ศ. 1972 และประจำการในกองทัพอากาศเชกโกสโลวาเกีย ในปี ค.ศ. 1974 และในปี ค.ศ. 1978 เริ่มประจำการในกองทัพอากาศโซเวียต เครื่องบินแอล-39 เป็นเครื่องบินเจ๊ตฝึกมาตรฐานสำหรับกองทัพอากาศในกลุ่มประเทศกติกาสนธิสัญญาวอร์ซอ
อนุสรา วันทองทักษ์

อนุสรา วันทองทักษ์ (20 มิถุนายน พ.ศ. 2529) นักร้องและนักแสดงที่มีชื่อเสียงมาจากการเข้าร่วมแข่งขันรายการเรียลลิตี้ ทรู อะคาเดมี แฟนเทเชีย ปี 2 (เดิมชื่อ ยูบีซี อะคาเดมี่ แฟนเทเชีย จัดเมื่อปี พ.ศ. 2548) ได้รับการขนานนามจากสื่อมวลชน ว่าเป็น กลุ่มศิลปินนักล่าฝัน ร่วมกับเพื่อน ๆ จากเวทีเดียวกัน ปัจจุบันมีผลงานการแสดงและร้องเพลงออกมามากมาย รวมถึงการเป็นพรีเซ็นเตอร์ให้กับสินค้าต่าง ๆ
ประวัติ.
อนุสรา วันทองทักษ์ หรือ เปรี้ยว เกิดเมื่อวันที่ 20 มิถุนายน พ.ศ. 2529 ที่อำเภอบ้านผือ จังหวัดอุดรธานี เริ่มเข้าวงการบันเทิง ด้วยการสมัครเข้าร่วมแข่งขันรายการ เรียลลิตี้ ทรู อะคาเดมี แฟนเทเชีย ปี 2 และผ่านเข้ารอบ 100 คน จากผู้สมัครจำนวนพันคน ด้วยบุคลิกที่สดใส และร่าเริง และสุดท้ายได้รับการคัดเลือกเข้ารอบ 12 คนสุดท้าย ที่จะต้องเข้าไปอาศัยร่วมกับผู้เข้าร่วมแข่งขันคนอื่น ในบ้านนักล่าฝัน ณ วันที่ 19 กรกฎาคม พ.ศ. 2548
ด้วยความสามารถในการพัฒนาตนเองทั้งด้านการแสดง และการร้องเพลงในการแข่งขันแต่ละสัปดาห์ โดยเฉพาะการแข่งขันในสัปดาห์ที่เก้าที่ร้องเพลง แบ่ง ๆ กันไป สามารถเรียกคะแนนโหวตจากผู้ชมและกลุ่มแฟนคลับเป็นจำนวนมาก ส่งผลให้ติดอันดับ 1 ใน 5 ของกลุ่มผู้ชนะเลิศ ได้รับการยอมรับจากคอมเมนเตเตอร์ รวมถึงเทรนเนอร์ว่าเป็นผู้ที่มีพัฒนาการในการแสดงและร้องเพลงมากที่สุด
เมื่อจบการแข่งขัน เปรี้ยวและเพื่อน ๆ ได้มีผลงานเพลงภายใต้สังกัด ยูบีซีแฟนตาเซีย (ปัจจุบันเปลี่ยนชื่อเป็น ทรูแฟนตาเซีย) เช่น อัลบั้มเร่ขายฝัน และอัลบั้มภารกิจลับ ภารกิจรัก ร่วมกับ รุจนา อุทัยวรรณ์ และ พัดชา เอนกอายุวัฒน์ ในนาม "Power Pop Girls" และเป็นนักล่าฝันหญิงคนแรกที่ได้มีผลงานการแสดงทางโทรทัศน์ ในเรื่อง สายลมกับสามเรา (ออกอากาศทาง สถานีโทรทัศน์สีกองทัพบกช่อง 7) 
ปัจจุบัน เปรี้ยว จบการศึกษาปริญญาตรีคณะนิเทศศาสตร์ มหาวิทยาลัยธุรกิจบัณฑิตย์ และมีผลงานเพลงร่วมกับกลุ่มนักล่าฝัน รวมถึงผลงานการแสดงทางโทรทัศน์ และละครเวที
มหาวิทยาลัยศิลปะเบอร์ลิน

มหาวิทยาลัยศิลปะเบอร์ลิน (เยอรมัน: Universität der Künste Berlin - UdK) หรือ "อูเดคา" เป็นมหาวิทยาลัยในกรุงเบอร์ลิน ประเทศเยอรมนี
ก่อตั้งเมื่อ ค.ศ. 1975 โดยการควบรวมโรงเรียนวิจิตรศิลป์เบอร์ลิน (Staatlichen Hochschule für Bildende Künste) และโรงเรียนดนตรีและศิลปะการแสดงเบอร์ลิน (Staatlichen Hochschule für Musik und Darstellende Kunst) เข้าด้วยกัน 
ประวัติของมันย้อนกลับไปถึงสมัยการก่อตั้ง "Akademie der Künste" ใน ค.ศ. 1696
มหาวิทยาลัยมีสี่วิทยาลัย ซึ่งศึกษาเฉพาะทางในด้าน วิจิตรศิลป์, สถาปัตยกรรม, สื่อและการออกแบบ, ดนตรีและศิลปะการแสดง โดยมีจำนวนนักศึกษาเกือบ 4,500 คน มหาวิทยาลัยเป็นหนึ่งในสถาบันดนตรีและศิลปะที่ใหญ่ที่สุดในโลก
มหาวิทยาลัยฟลอริดา

มหาวิทยาลัยฟลอริดา (University of Florida ชื่อย่อว่า Florida หรือ UF) เป็นมหาวิทยาลัยรัฐในสหรัฐอเมริกา ตั้งอยู่ที่เมืองเกนส์วิลล์ รัฐฟลอริดา ก่อตั้งในปี พ.ศ. 2396 (ค.ศ. 1853) มหาวิทยาลัยฟลอริดาเป็นมหาวิทยาลัยที่ใหญ่อันดับหกในสหรัฐอเมริกาตามจำนวนนักเรียน โดยมีนักเรียนทั้งหมด 49,6795 คน (เทอมฤดูใบไม้ร่วง 2552) และได้งบประมาณมากเป็นอันดับ 8 ของประเทศ (ประมาณ 1.9 พันล้านเหรียญสหรัฐต่อปี) มหาวิทยาลัยประกอบด้วย 17 คณะ และศูนย์วิจัยกว่า 150 ศูนย์ มหาวิทยาลัยฟลอริดายังคงเป็นที่ค้นพบเครื่องดื่มบำรุงกำลังเกเตอร์เรด
มหาวิทยาลัยฟลอริดายังได้ชื่อว่ามีทีมกีฬาที่เก่งใน NCAA โดยสัญลักษณ์ประจำมหาวิทยาลัยคือ ฟลอริดาเกเตอส์ (Florida Gators) ซึ่งเป็นสัญลักษณ์จระเข้
อันดับ.
จากผลการสำรวจของ U.S News & World Report ประจำปี 2011 ได้จัดอันดับให้มหาวิทยาลัยฟลอริด้า อยู่ในลำดับที่ 15 ของมหาวิทยาลัยรัฐที่ดีที่สุดในสหรัฐอเมริกา นอกจากนี้ ทาง U.S. News ยังได้จัดให้มหาวิทยาลัยฟลอริด้า ติดหนึ่งในสิบของมหาวิทยาลัยที่ได้รับความนิยมสูงสุดของสหรัฐอเมริกาอีกด้วย
ผ้าอ้อม

ผ้าอ้อม เป็นชุดชั้นในชนิดหนึ่งที่ให้ผู้สวมใส่ขับถ่ายอุจจาระหรือปัสสาวะได้โดยไม่ต้องใช้ส้วม เมื่อผ้าอ้อมเลอะ บุคคลที่สอง เช่น พ่อแม่ หรือผู้ดูแล จะต้องเปลี่ยนอันใหม่ให้ผู้สวมใส่ หากไม่เปลี่ยนผ้าอ้อมให้เป็นประจำอย่างเพียงพออาจก่อให้เกิดปัญหาทางผิวหนังรอบ ๆ บริเวณที่ผ้าอ้อมคลุมไว้ได้ 
ผ้าอ้อมทำจากผ้าหรือวัสดุสังเคราะห์ที่ใช้แล้วทิ้ง ผ้าอ้อมที่ทำจากผ้าจะประกอบด้วยผ้าแบ่งเป็นชั้น ๆ เช่น ผ้าฝ้าย ปอ ไม้ไผ่ หรือไมโครไฟเบอร์ สามารถล้างและนำมาใช้ใหม่ได้หลายครั้ง ผ้าอ้อมแบบใช้แล้วทิ้งจะมีสารเคมีดูดซับ และจะหมดไปเมื่อใช้เสร็จ สามารถสวมใส่กางเกงชั้นในพลาสติกทับผ้าอ้อมเพื่อป้องกันการรั่ว แต่สำหรับผ้าอ้อมจากผ้ารุ่นใหม่ ไม่จำเป็นต้องทำเช่นนี้
ผู้สวมใส่ผ้าอ้อมมักเป็นเด็กทารก และเด็กที่ยังไม่ฝึกการนั่งกระโถน หรือผู้ที่ประสบการปัสสาวะรดที่นอน ผู้ใหญ่ที่กลั้นไม่ได้หรืออยู่ในสถานการณ์เฉพาะที่ไม่สามารถเข้าส้วมได้ก็สวมใส่ผ้าอ้อม รวมถึงผู้สูงวัย ผู้พิการทางกายหรือจิตใจ และคนที่ทำงานในสภาวะลำบาก เช่น นักบินอวกาศ
วัดมหาธาตุวรวิหาร (จังหวัดเพชรบุรี)

วัดมหาธาตุวรวิหาร จังหวัดเพชรบุรี เป็นพระอารามหลวงชั้นตรี ชนิดวรวิหาร ไม่ปรากฏหลักฐานแน่ชัดว่าสร้างในสมัยใด มีผู้สันนิษฐานว่าน่าจะสร้าง สมัยทวารวดี - สุโขทัย มีอายุราว 800 - 1,000 ปี โดยประมาณ เนื่องจากขุดพบซากอิฐสมัยทวารวดีอยู่เป็นจำนวนมาก มีผู้กล่าวว่าวัดมหาธาตุวรวิหารน่าจะเคยเป็นวัดที่เคยมีความเจริญรุ่งเรืองและเป็นพระอารามหลวงมาก่อน ต่อมาชำรุดทรุดโทรมลง จนถึงสมัยรัชกาลที่ 6 จึงได้รับพระกรุณาโปรดเกล้าฯ ยกฐานะเป็นพระอารามหลวง เมื่อปี พ.ศ. 2459 ซึ่งพระสุวรรณมุณี (หลวงพ่อชิด ชิตรัตน์) เป็นเจ้าอาวาส ปัจจุบันเจ้าอาวาส คือ พระครูวาทีวรวัฒน์ (กล้า วีรรตโน) 
วัดมหาธาตุวรวิหาร เป็นวัดที่มีความสำคัญทางด้านประวัติศาสตร์ศิลปะและโบราณคดี ภายในพระวิหารหลวงของวัดประดิษฐานพระพุทธรุปสำคัญ คือ หลวงพ่อศักดิ์สิทธิ์ วัดมหาธาตุ ด้านหลังพระวิหารหลวง คือ พระปรางค์ 5 ยอด อยู่ภายในวิหารคต ทางด้านทิศใต้ของพระวิหารหลวง คือ พระวิหารน้อย และวัดมหาธาตุวรวิหารยังได้สร้าง พิพิธภัณฑ์ของวัด เป็นที่รวมรวมศิลปะ ความเป็นมาต่าง ๆ ของวัดไว้ให้ผู้สนใจได้เข้าชม 
สถานที่สำคัญ.
พระวิหารหลวง.
พระวิหารหลวง สร้างในสมัยกรุงศรีอยุธยาตอนปลาย รัชสมัยสมเด็จพระเจ้าอยู่หัวบรมโกศ (พ.ศ. 2275 - 2301) ภายในพระวิหารหลวงมีพระพุทธรูปที่สำคัญ คือ พระพุทธรูปประธานทรงราชาภรณ์ นอกจากนี้ ยังมี หลวงพ่อศักดิ์สิทธิ์ วัดมหาธาตุ เป็นพุทธรุปปรางมารวิชัย หน้าตักกว้าง 8 นิ้ว หัตถ์ซ้ายถือพัด ชาวบ้านเรียกว่า หลวงพ่อวัดมหาธาตุ ภายในพระวิหารหลวงผนังทุกด้านมีจิตรกรรมฝาผนังที่สวยงาม ทั้งภาพชาดก และเทพชุมนุมที่หน้าบันประดับด้วยลาย ปูนปั้น รูปพระนารายณ์ทรงครุฑยุดนาค มีพญาวานรแบกครุฑอยู่อีกชั้นหนึ่ง พื้นหลังเป็นลายกนก ก้านขดออกช่อลายหางโต เป็นรูปครุฑ นาค ยักษ์ ฯลฯ
หลวงพ่อศักดิ์สิทธิ์ ตามประวัติ พระบาทสมเด็จพระจอมเกล้าเจ้าอยู่หัว (รัชกาลที่ 4) นำมาจากวัดร้างแห่งหนึ่งในจังหวัดเพชรบุรี ประดิษฐานไว้ในพระวิหารวัดมหาธาตุวรวิหารเพชรบุรีเมื่อครั้งพระองค์ยังทรงผนวชอยู่
พระวิหารน้อย.
พระวิหารน้อย เป็นสถาปัตยกรรมสมัยอยุธยา ฐานอ่อนโค้งทรงสำเภา ตั้งอยู่ระหว่างพระวิหารหลวงกับพระอุโบสถ เป็นที่ประดิษฐานพระพุทธรูปหลวงพ่ออู่ทอง ศิลปะแบบอู่ทอง ปางมารวิชัย ที่ฐานมีลายปูนปั้น ประดับกระจกสวยสดงดงาม เช่น รูป หม่อมราชวงศ์คึกฤทธิ์ ปราโมช อดีตนายกรัฐมนตรีแบกฐานพระเป็นต้น ที่หน้าบันประดับด้วยลวดลายปูนปั้นวิจิตรงดงาม เช่นเดียวกับพระอุโบสถ และพระวิหารหลวง
พระปรางค์ 5 ยอด.
วัดมหาธาตุวรวิหาร มีพระปรางค์ 5 ยอด เป็นสัญลักษณ์ สูงตระหง่านในเขตพุทธาวาส สามารถมองเห็นได้แต่ไกลทั้ง 4 ทิศ วัดจากฐานถึงยอดนภศูลได้ 55 เมตร รอบฐานยาว 120 เมตร มีอายุราว 1,000 กว่าปี ภายในบรรจุพระบรมสารีริกธาตุมาแต่อดีตกาล มีระเบียงคตรอบพระปรางค์ เป็นรูปสี่เหลี่ยมจัตุรัส ในระเบียงคตมีพระพุทธรูปจำนวน 193 องค์ ประดิษฐานบนระเบียง พร้องทั้งมีตัวแบกที่ฐานพระ ส่วนมากตั้งอยู่ใต้องค์พระพุทธรูปทรงเครื่องไว้หลากหลาย สวยงาม พระพุทธรูปส่วนใหญ่ เป็นศิลปะอยุธยาตอนปลาย และสกุลช่างเมืองเพชร พุทธลักษณะงดงามมาก
พิพิธภัณฑ์.
ศาลา น.ส.อัมพร บุญประคอง เป็นศาลาที่สร้างขึ้นใหม่ เพื่อเป็นพิพิธภัณฑ์ของวัดมหาธาตุวรวิหาร เพชรบุรี ภายใน รวบรวมเครื่องลายคราม พระพุทธรูปรูป แผ่นภาพพระบทและสิ่งของมีค่าที่หายาก ตั้งแสดงไว้ และเปิดให้ผู้สนใจเข้าชม
ลี้ ต๊ง

ลี้ ต๊ง (1 กันยายน ค.ศ. 1946 – 5 เมษายน ค.ศ. 2019) อดีตนักบินเครื่องบินรบแห่งกองทัพอากาศเวียดนามใต้ในช่วงสงครามเวียดนาม เชื้อชาติเวียดนาม สัญชาติอเมริกัน เป็นนักเคลื่อนไหวต่อต้านลัทธิคอมมิวนิสต์
การดำเนินคดีในประเทศไทย.
รัฐบาลเวียดนาม ได้มีหนังสือถึงกระทรวงการต่างประเทศของไทย ขอให้รัฐบาลไทยส่งตัวลี้ ต๊ง กลับไปดำเนินคดีอาญาที่ฮานอย ด้วยความผิดฐานละเมิดความมั่นคงแห่งดินแดน โดยมีหนังสือยืนยัน ว่าจะไม่ดำเนินคดีทางการเมืองกับจำเลยด้วย 
ศาลชั้นต้นมีคำตัดสินเมื่อวันที่ 7 กันยายน พ.ศ. 2549 ให้ส่งตัวลี้ ต๊ง ไปดำเนินคดีที่ประเทศเวียดนาม ซึ่งจำเลยได้ขออุทธรณ์คำตัดสิน 
ศาลอุทธรณ์มีคำตัดสินเมื่อวันที่ 3 เมษายน พ.ศ. 2550 ว่าการกระทำของลี้ ต๊ง ไม่ได้เป็นการกระทำที่ก่อให้เกิดการปัญหาเรื่องเส้นแบ่งพรมแดน ซึ่งเป็นการละเมิดความมั่นคงแห่งดินแดน ตามที่รัฐบาลเวียดนามกล่าวหา แต่ถือเป็นความผิดทางการเมืองที่ต้องห้ามส่งตัว ตามมาตรา 13 และ 14 แห่ง พ.ร.บ.ส่งผู้ร้ายข้ามแดน พ.ศ. 2472 ในขณะที่ไทยและเวียดนามไม่เคยมีข้อตกลงเรื่องการส่งตัวผู้ร้ายข้ามแดนระหว่างกัน และให้กลับคำพิพากษาของศาลชั้นต้น
ก่อนหน้าที่ศาลจะมีคำตัดสิน กลุ่มผู้สนับสนุนลี้ ต๊ง จำนวนหนึ่ง ได้ทำการประท้วงบริเวณหน้าสถานเอกอัครราชทูตไทย และสถานกงสุลไทย ในประเทศต่าง ๆ
ศุภณัฐ เฉลิมชัยเจริญกิจ

ศุภณัฐ เฉลิมชัยเจริญกิจ เกิดวันที่ 31 กรกฎาคม พ.ศ. 2529 เป็นนักร้องและนักแสดงที่ได้รับรางวัลชนะเลิศ สุดยอดนักล่าฝัน จากรายการ ทรู อะคาเดมี่ แฟนเทเชีย ซีซั่นที่ 2 (ขณะนั้นยังเป็น ยูบีซี อะคาเดมี แฟนเทเชีย)
ประวัติ.
ศุภณัฐ เฉลิมชัยเจริญกิจ หรือ อ๊อฟ เกิดเมื่อวันที่ 31 กรกฎาคม พ.ศ. 2529 ที่อำเภอเนินขาม จังหวัดชัยนาท เป็นบุตรชายคนสุดท้องในจำนวนพี่น้อง 3 คนของ สุเทพและมยุรา เฉลิมชัยเจริญกิจ ที่บ้านทำธุรกิจค้าไม้และวัสดุก่อสร้างเรียนจบชั้นมัธยมศึกษาที่โรงเรียนชัยนาทพิทยาคมและระดับอุดมศึกษา ในระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์ และศึกษาต่อระดับปริญญาโท สาขาสื่อสารการตลาด คณะนิเทศศาสตร์ มหาวิทยาลัยธุรกิจบัณฑิตย์
อ๊อฟเข้าสู่วงการด้วยการสมัครเข้าร่วมโครงการ ทรู อะคาเดมี แฟนเทเชีย ฤดูกาลที่ 2 ในรหัส V4 ได้รับรางวัลชนะเลิศ อ๊อฟได้รับสมญานามว่า "กระรอกน้อย" มีความสามารถในการร้องเพลงได้ทุกแนว และมีความสามารถในการเล่นลิเก
หลังจากจบการแข่งขัน อ๊อฟมีผลงานเพลงในสังกัด ทรูแฟนเทเซีย อย่างเช่นเพลง "เปลี่ยนใจหน่อยได้ไหม" ในอัลบั้ม Show Aof (พ.ศ. 2550) เพลง "หัวใจว่างว่าง" ในอัลบั้ม Dream Team ต่อมาได้มีโอกาสทำผลงานเพลงลูกทุ่งในอัลบั้มชุดที่สองชื่ออัลบั้ม "รักทนรักนาน" ต่อมาได้ออกอัลบั้ม "สุโขสโมสร" คู่กับหนิม AF5 นำเพลงฮิตในอดีตมาทำดนตรีใหม่ หลังจากนั้นมีโอกาสร่วมงานกับบริษัท ชัวร์ เอนเทอร์เทนเมนท์ จำกัด ในอัลบั้ม "ฤดูแห่งความรัก" และผลงานพิเศษรวมผู้ชนะเลิศจากรายการ ทรู อะคาเดมี แฟนเทเชีย ในฤดูกาลที่ 1-6 ในชื่ออัลบั้ม "The Winners"
ผลงานเพลงแรกในสังกัด แกรมมี่โกลด์ เป็นเพลงประกอบละคร "คุณชายติดหรู คุณหนูติดดิน" ร้องคู่กับ เอิ้นขวัญ วรัญญา และผลงานเดี่ยวคืออัลบั้ม "เป็นคนแรกที่เธอคิดถึงหรือเปล่า" ปัจจุบันสังกัดค่ายเพลง เจ้าพระยา เรคคอร์ด 
ผลงานการแสดงละคร มีผลงานเรื่อง "เพื่อนรักนักล่าฝัน" ทางโทรทัศน์สีกองทัพบกช่อง 7 ละคร "ตามรอยพ่อ" ทางโทรทัศน์สีช่อง 9 และภาพยนตร์ "The ONE (ลิขิตรัก ขัดใจแม่)" โดยพระนครฟิล์ม ในปี 2550
.af

.af เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอัฟกานิสถาน บริหารงานโดย AFGNIC ซึ่งเป็นบริการของ UNDP และเมื่อวันที่ 26 สิงหาคม 2020 .af ถูกใช้โดยโดเมน 5960
การลงทะเบียนทำได้โดยตรงที่ระดับที่สองหรือในระดับที่สามภายใต้โดเมนย่อยโดยการจัดหมวดหมู่ต่างๆ ในระดับที่สอง โดเมนระดับที่สามมีข้อจำกัดตามที่โดเมนระดับที่สองลงทะเบียนไว้ การลงทะเบียนในระดับที่สองนั้นไม่จำกัดพื้นที่ แต่มีราคาแพงกว่า ค่าธรรมเนียมทั้งหมดจะสูงกว่าสำหรับผู้ลงทะเบียนระหว่างประเทศ
โดเมน .af ได้มอบหมายให้อับดุล ราซีก ในปี 1997 หนึ่งปีหลังจากที่กลุ่มตอลิบานยึดกรุงคาบูล และก่อตั้งรัฐอิสลามแห่งอัฟกานิสถาน ในขั้นต้น NetNames of London รักษาโดเมนตามข้อตกลงกับ IANA ราซีก ได้หายตัวไปในเวลาต่อมา พร้อมกับหยุดการให้บริการบางอย่าง โดเมนนี้เปิดขึ้นอีกครั้งเมื่อวันที่ 10 มีนาคม พ.ศ. 2546 โดยเป็นโครงการร่วมระหว่าง UNDP และกระทรวงคมนาคมของอัฟกานิสถาน
.ar

.ar เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอาร์เจนตินา บริหารจัดการโดย NIC Argentina 
การลงทะเบียน.
การละทะเบียนโดเมน .ar (เช่น website.ar) โดยตรงได้รับอนุญาต ณ ค.ศ. 2020 ก่อนหน้านั้น มีเพียง 9 โดเมนระดับสองตามข้างล่างเท่านั้นที่เปิดให้ลงทะเบียน และจำเป็นต้องมีตัวตนในประเทศอาร์เจนตินา
ณ เดือนสิงหาคม ค.ศ. 2024 บริษัทความเป็นจริงเสริมบางแห่งใช้โดเมนภายใต้โดเมนระดับบนสุด .ar โดยตรง
โดเมนระดับสอง.
ณ เดือนมกราคม ค.ศ. 2017 มีโดเมนระดับสองถึง 12 แห่ง
.de

.de เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศเยอรมนี เริ่มใช้ครั้งแรกเมื่อ พ.ศ. 2529 .de เป็นโดเมนระดับบนสุดของรหัส (ccTLD) สำหรับสหพันธ์สาธารณรัฐเยอรมัน DENIC (ศูนย์ข้อมูลเครือข่ายที่รับผิดชอบโดเมน.de) ไม่ต้องขอหมายเลขโดเมนแบบเดียวและมี ccSLD ที่ใต้ .ccTLD นั่นเป็นเพียงกรณีที่เกี่ยวข้องกับ .uk ตัวอย่างเช่น ชื่อเป็นชื่อที่สองของชื่อ cho Germany (Deutschland) ก่อนปี ค.ศ. 1990 เยอรมนีตะวันออกมีรหัส ISO 3166-1 แยกต่างหากและไม่เคยได้รับการแต่งตั้งให้เป็น ccTLD, .dd
.de ปัจจุบันเป็นที่นิยมมากที่สุดอันดับที่สองของ ccTLD ในแง่ของการลงทะเบียนด้วย .cn เป็นชื่อแรกที่ได้รับความนิยมอันดับแรกและ. เป็นที่สามหลังจากที่ .com และ .cn ในทุก TLDs จุดแรกของการลงทะเบียนโดเมน .de คือภาควิชาวิทยาการคอมพิวเตอร์ของมหาวิทยาลัยดอร์ทมุนท์ uni-dortmund.de เป็นหนึ่งในโดเมน .de - จดทะเบียนครั้งแรก
สามารถลงทะเบียนรีจีสทโดยตรงจาก DENIC ได้ แต่จะทำได้เร็วกว่าและต่ำกว่าสมาชิก DENIC (นายทะเบียน)
ก่อนหน้านี้ชื่อโดเมนต้องมีความยาวอย่างน้อยสามตัว มีโดเมนสองตัวที่จดทะเบียนก่อนการวางกฎ: db.de (Deutsche Bahn), ix.de (นิตยสารคอมพิวเตอร์เยอรมัน iX) และ hq.de. โดเมนที่สี่ bb.de (Bilfinger Berger) ได้ถูกยกเลิกการลงทะเบียนแล้ว (และหลังจากจดทะเบียนในปี 2552 โดยบริษัทอื่น) ตั้งแต่วันที่ 23 ตุลาคม พ.ศ. 2552 DENIC อนุญาตให้จดทะเบียนโดเมนเพียงอย่างเดียวและสองตัวอักษรรวมทั้งโดเมนเฉพาะจำนวนเท่านั้น
การลงทะเบียนชื่อโดเมนแบบสากลจะได้รับการยอมรับเพื่อให้สามารถใช้เครื่องหมายวรรณยุกต์ของเยอรมันการกำกับการใช้ภาษาอื่น ๆ รวมทั้ง eszett, ßได้
ในหลายภาษาโรแมนติกเช่นสเปนฝรั่งเศสโรมาเนียและโปรตุเกส "de" เป็นการแสดงประเภทของคำนาม (เช่น "ของ" เป็นภาษาอังกฤษ) ซึ่งใช้ในการลงทะเบียนโดเมนภายใต้ TLD ภาษาเยอรมันสำหรับภาษาเว็บไซต์ที่มีไซต์แบบกำหนดเองเช่น elforo.de (theforum.of) การเข้ารหัสชื่อไซต์ลงในเส้นทาง URL เช่น elforo.de/wikipedia ความหมายของ theforum.of / Wikipedia
.pa

.pa เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศปานามา เริ่มใช้ครั้งแรกเมื่อวันที่ 25 พฤษภาคม ค.ศ. 1994 บริหารจัดการโดย NIC Panamá ซึ่งดำเนินการโดย Universidad Tecnologica de Panama
นกกระสาแดง

นกกระสาแดง (ชื่อวิทยาศาสตร์: "Ardea purpurea") เป็นนกน้ำในตระกูล  มีถิ่นผสมพันธุ์อยู่ในทวีปแอฟริกา ทวีปยุโรปตอนกลาง และตอนใต้ เอเชียใต้ และเอเชียตะวันออก กลุ่มที่อาศัยอยู่ในยุโรปจะอพยพลงสู่เขตร้อนในแอฟริกาในฤดูหนาว ส่วนกลุ่มที่อาศัยอยู่ในเอเชียก็จะมีการอพยพลงใต้ภายในทวีปเช่นกัน จัดว่าเป็นนกที่หายาก แต่เวลาที่อพยพจะพบเห็นได้บ่อยในภูมิภาคทางตอนเหนือของถิ่นผสมพันธุ์
นกชนิดนี้จัดเป็นนกขนาดใหญ่ โดยมีความสูง 80-90 เซนติเมตร ความกว้างของปีกสองข้าง 120-150 เซนติเมตร แต่มีลำตัวผอมบาง มีน้ำหนักเพียง 500-1,300 กรัมเท่านั้น มีลักษณะใกล้เคียงกับนกกระสานวล แต่ขนาดค่อนข้างเล็กกว่า และมีสีขนที่แตกต่างกัน โดยนกกระสาแดงจะมีขนสีน้ำตาลแดงเข้ม และเมื่อโตเต็มวัย ขนที่หลังจะเป็นสีเทาเข้มขึ้น จะงอยปากมีสีเหลืองและแคบบาง ซึ่งในตัวเต็มวัยจะมีสีสว่างขึ้น
ประเภทของนกกระสาแดง.
นกกระสาแดงนี้ยังจำแนกออกได้อีกเป็น 4 ซับสปีชีส์ ตามถิ่นที่อยู่อาศัย ได้แก่
พฤติกรรม.
เวลาผสมพันธุ์จะอยู่รวมกันเป็นฝูงตามพงต้นกกหรือต้นไม้ใกล้กับทะเลสาบขนาดใหญ่หรือพื้นที่ชุ่มน้ำ โดยจะสร้างรังขนาดใหญ่จากกิ่งไม้สำหรับวางไข่
นกชนิดนี้จะออกหาอาหารตามบริเวณน้ำตื้น โดยล่าเหยื่อจำพวกปลา กบ และแมลงโดยใช้จะงอยปากที่ยาวและแหลมคม พฤติกรรมการล่าเหยื่อของนกชนิดนี้นั้น มักจะยืนรอเหยื่อนิ่ง ๆ หรือค่อย ๆ เดินไล่ตามเหยื่อ
นกกระสาแดงบินได้ช้า เวลาบินหดคอเข้าลำตัวเป็นรูปตัว S คอที่ยาวนี้บางครั้งอาจมองดูคล้ายงู
ท่าอากาศยานแฟรงก์เฟิร์ต

ท่าอากาศยานแฟรงก์เฟิร์ต  หรือชื่อเต็มคือ ท่าอากาศยานฟรังค์ฟวร์ทอัมไมน์  (IATA: FRA, ICAO: EDDF) เป็นท่าอากาศยานหลักของประเทศเยอรมนี ตั้งอยู่ทางตะวันตกเฉียงใต้ของนครแฟรงก์เฟิร์ต เมืองศูนย์กลางทางการเงินของยุโรป
ท่าอากาศยานแฟรงก์เฟิร์ตเป็นท่าอากาศยานที่ใหญ่ที่สุดในเยอรมนี มีเที่ยวบินตรงเชื่อมต่อกับ 300 จุดหมายปลายทางใน 5 ทวีปทั่วโลก และเป็นท่าอากาศยานที่มีผู้โดยสารมากเป็นอันดับ 4 ของทวีปยุโรป โดยมีผู้โดยสารใช้บริการท่าอากาศยานแห่งนี้กว่า 64.5 ล้านคนในปีค.ศ. 2017 ท่าอากาศยานแห่งนี้ขนส่งสินค้ากว่า 2.076 ล้านตันในปีค.ศ. 2015 ซึ่งมากที่สุดในยุโรป
ท่าอากาศยานมิวนิก

ท่าอากาศยานมิวนิก  หรือชื่อเต็มคือ ท่าอากาศยานมิวนิก "ฟรันทซ์ โยเซ็ฟ ชเตราส์"  ตั้งชื่อเพื่อเป็นเกียรติต่อฟรันทซ์ โยเซ็ฟ ชเตราส์ อดีตมุขมนตรีบาวาเรีย ท่าอากาศยานแห่งนี้ตั้งอยู่ที่นอกเมืองมิวนิก เยอรมนี โดยพื้นที่ครึ่งหนึ่งของท่าอากาศนานตั้งอยู่ในพื้นที่เมืองโอเบอร์ดิง ในเขตปกครองของแอร์ดิง และอีกส่วนตั้งอยู่ในพื้นที่เขตปกครอง ของห่างจากตัวเมืองไปทางตะวันออกเฉียงเหนือ 28 กิโลเมตร (17.5 ไมล์) มิวนิกเป็นท่าอากาศที่ใหญ่เป็นอันดับ 2 ของเยอรมนี รองจากท่าอากาศยานแฟรงก์เฟิร์ต และเป็นท่าอากาศยานหลักของลุฟต์ฮันซา
เผ่าอิสสาคาร์

เผ่าอิสสาคาร์ เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ชื่อของเผ่าอิสสาคาร์นี้ ตั้งขึ้นตามชื่อบรรพบุรุษของพวกเขา อันได้แก่ อิสสาคาร์ ซึ่งเป็นบุตรชายคนที่เก้าของยาโคบ หรือ อิสราเอล ที่เกิดกับนางเลอาห์ ภรรยาคนแรกของยาโคบ โดยอิสสาคาร์นั้น เป็นบุตรชายคนที่ 5 ที่นางเลอาห์มีให้แก่ยาโคบ
</br>
กำเนิดอิสสาคาร์.
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน 
เมื่อนางราเชลเห็นว่าตนไม่สามารถมีบุตรให้แก่ยาโคบได้ นางจึงยกบิลฮาห์ สาวใช้ของนางเองให้เป็นภรรยาน้อยของยาโคบ และนางบิลฮาห์ ก็ได้ให้กำเนิดบุตรชายแก่ยาโคบ จำนวน 2 คน เมื่อนางเลอาห์ เห็นว่านางบิลฮาห์ ให้กำเนิดบุตรถึง 2 คน นางจึงได้ยก ศิลปาห์ สาวใช้ของนางให้เป็นภรรยาน้อยแก่ยาโคบ และนางศิลปาห์ก็ได้ให้กำเนิดบุตรชายจำนวน 2 คน 
ต่อมาภายหลัง บุตรชายของนางเลอาห์ ได้นำผัก และผลไม้ที่หาจากป่ามาให้มารดา ฝ่ายนางราเชลเห็นเข้า จึงขอแบ่งจากนางเลอาห์ โดยจะให้ยาโคบไปนอนก้บนางเลอาห์ เป็นสินบนในครั้งนั้น และครั้งนั้นเองที่นางเลอาห์ได้ตั้งครรภ์ขึ้น และคลอดบุตรชาย
เหตุที่ได้ชื่อว่า อิสสาคาร์ เนื่องด้วยเมื่อนางเลอาห์ตั้งครรภ์และคลอดลูกคนที่ห้านี้ เป็นบุตรชาย นางได้กล่าวว่า "พระเจ้าทรงประทานสินจ้างนั้นให้แก่ข้าพเจ้า" อิสสาคาร์ Issacar จึงมาจากคำภาษาฮีบรู ที่แปลว่า สินจ้าง นั่นเอง
คำพยากรณ์ของยาโคบที่มีต่ออิสสาคาร์.
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่ออิสสาคาร์ มีดังนี้ 
"..."ฝ่ายอิสสาร์คา เป็นตัวลามีกำลังมาก หมอบลงกลางต่างของมัน เขาเห็นว่าที่พักดีและแผ่นดินสบาย จึงย่อบ่าของตนลงรับไว้ยอมเป็นทาสให้เขาบังคับใช้การงาน "..."
คำอวยพรของโมเสสแก่เผ่าอิสสาคาร์.
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าอิสสาคาร์ เป็นดังนี้
"...เศบูลุนเอ๋ย จงปีติร่าเริงเมื่อท่านออกไป และอิสสาคาร์เอ๋ย จงปีติร่าเริงในเต็นท์ของตน เขาจะเรียกชนชาติทั้งหลายมาที่ภูเขาและถวายเครื่องสัตวบูชาอันถูกต้องที่นั่น เพราะเขาจะดูดความอุดมจากทะเล และได้ขุมทรัพย์ที่ซ่อนอยู่ในทราย"
ดินแดนของเผ่าอิสสาคาร์ในอิสราเอล.
เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าอิสสาคาร์ นั้นจับได้ฉลากที่สี่ รวมมรดกที่ดินที่ได้นั้นเป็น 16 หัวเมืองกับชนบทของหัวเมืองนั้น ๆ ด้วย ไปจนถึงแม่น้ำจอร์แดน
เผ่าเศบูลุน

เผ่าเศบูลุน เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ชื่อของเผ่าเศบูลุนนี้ ตั้งขึ้นตามชื่อบรรพบุรุษของพวกเขา อันได้แก่ เศบูลุน ซึ่งเป็นบุตรชายคนที่สิบของยาโคบ หรือ อิสราเอล ที่เกิดกับนางเลอาห์ ภรรยาคนแรกของยาโคบ โดยเศบูลุนนั้น เป็นบุตรชายคนที่ 6 ที่นางเลอาห์มีให้แก่ยาโคบ
</br>
กำเนิดเศบูลุน.
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน 
เมื่อนางราเชลเห็นว่าตนไม่สามารถมีบุตรให้แก่ยาโคบได้ นางจึงยกบิลฮาห์ สาวใช้ของนางเองให้เป็นภรรยาน้อยของยาโคบ และนางบิลฮาห์ ก็ได้ให้กำเนิดบุตรชายแก่ยาโคบ จำนวน 2 คน เมื่อนางเลอาห์ เห็นว่านางบิลฮาห์ ให้กำเนิดบุตรถึง 2 คน นางจึงได้ยก ศิลปาห์ สาวใช้ของนางให้เป็นภรรยาน้อยแก่ยาโคบ และนางศิลปาห์ก็ได้ให้กำเนิดบุตรชายจำนวน 2 คน 
ต่อมาภายหลัง นางเลอาห์ ได้ตั้งครรภ์อิสสาคาร์ และได้ตั้งครรภ์อีก และคลอดออกมาเป็นบุตรชายคนที่ 6 ให้แก่ยาโคบ นางจีงได้กล่าวว่า "บัดนี้สามีคงจะให้เกียรติข้าพเจ้า เพราะข้าพเจ้าได้ให้บุตรชายแก่เขาหกคนแล้ว" เศบูลุน จึงมาจากคำภาษาฮีบรู ที่ออกเสียงว่า ศาบัล ซึ่งแปลว่า ให้เกียรติ
คำพยากรณ์ของยาโคบที่มีต่อเศบูลุน.
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อเศบูลุน มีดังนี้ 
"..."เศบูลุน จะอาศัยอยู่ที่ท่าเรือริมทะเล เขาจะเป็นท่าจอดเรือ เขตแดนของเขาจะต่อกันกับเมืองไซดอน"..."
คำอวยพรของโมเสสแก่เผ่าเศบูลุน.
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าเศบูลุน เป็นดังนี้
"...เศบูลุนเอ๋ย จงปีติร่าเริงเมื่อท่านออกไป และอิสสาคาร์เอ๋ย จงปีติร่าเริงในเต็นท์ของตน เขาจะเรียกชนชาติทั้งหลายมาที่ภูเขาและถวายเครื่องสัตวบูชาอันถูกต้องที่นั่น เพราะเขาจะดูดความอุดมจากทะเล และได้ขุมทรัพย์ที่ซ่อนอยู่ในทราย"
ดินแดนของเผ่าเศบูลุนในอิสราเอล.
เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าเศบูลุน นั้นจับได้ฉลากที่สาม รวมมรดกที่ดินที่ได้นั้นเป็น 12 หัวเมืองกับชนบทของหัวเมืองนั้น ๆ ด้วย
แววตา สถาพร

แววตา สถาพร เป็นนักร้องลูกทุ่งหญิงแนวอีสาน - หมอลำที่อยู่ในวงการมาราว 20 ปี เธอเคยมีผลงานออกมาหลายชุด และได้รับความนิยมจากแฟนเพลงในระดับที่น่าพอใจ ปัจจุบันค่อนข้างจะห่างหายจากวงการเพลงลูกทุ่ง เธอเริ่มเป็นที่รู้จักของแฟนเพลง จากเพลง " ปลงเถิดหัวใจ" ก่อนที่จะมีผลงานเพลงที่ติดหูผู้ฟังอีกหลายเพลง
ประวัติ.
แววตา สถาพร มีชื่อจริงว่า ชัญญาสุด เชิงรัมย์ เป็นชาว จ.บุรีรัมย์ ทางบ้านมีฐานะปานกลาง เธอชอบการร้องเพลงลูกทุ่งและหมอลำมาตั้งแต่เล็กๆ โดยนักร้องที่เธอชื่นชอบก็คือพุ่มพวง ดวงจันทร์ และ เย็นจิตร พรเทวี ครั้นพอมีอายุประมาณ 12 ขวบก็เริ่มประกวดตามงานวัดแถวบ้าน ก็ชนะบ้างแพ้บ้างเป็นธรรมดา
ต่อมา ได้มีโอกาสเข้ากรุงเทพฯ และก็ได้เข้าประกวดร้องเพลงในงานเล็กๆแถวดาวคะนอง และเธอก็โชคดีเมื่อถูกแมวมองชักนำเข้าสู่การเป็นนักร้องบันทึกเสียงในสังกัดกรุงไทยออดิโอ และผลิตผลงานชุดแรกในชีวิตออกมาชื่อว่า " ปลงเถิดหัวใจ " โดยใช้ชื่อว่า เพ็ญ นภาพร หลังจากนั้น ครู ดำเกิง ทองจันทร์ ครูเพลงชื่อดังที่สร้างสาธิต ทองจันทร์ ก็พาเธอไปเดินสายกับวงหมอลำ สาธิต ทองจันทร์ ในฐานะนางเอกหมอลำ และนักร้องประจำวงนานถึงกว่า 2 ปี 
จากนั้น เธอก็ย้ายมาอยู่สังกัดมาสเตอร์เทป และหันมาใช้ชื่อแววตา สถาพร ก่อนที่จะผลิตผลงานตามมาอีกหลายชุด กับหลายสังกัด รวมแล้วเธอมีผลงานเดี่ยวออกมาทั้งสิ้น 9 ชุด 
ในช่วงที่ได้รับความนิยมจากแฟนเพลงน้อยลง แววตา สถาพร หันมาเป็นนักร้องตามสวนอาหาร ควบกับการเป็นแคชเชียร์ ก่อนจะหันไปจับธุรกิจร้านอาหารชื่อ "อีสานบันเทิงศิลป์" และจำหน่ายเสื้อผ้า แต่ก็ไม่ค่อยประสบความสำเร็จนัก
ลิงไลออนทามารินสีทอง

ลิงไลออนทามารินสีทอง หรือ ลิงมาโมเสทสีทอง (ชื่อวิทยาศาสตร์: "Leontopithecus rosalia") เป็นลิงขนาดเล็กอาศัยอยู่ในป่าดิบชื้นแถบชายฝั่งมหาสมุทรแอตแลนติกของประเทศบราซิล 
มีลักษณะเด่นคือ มีขนยาวฟูสีทองตลอดทั้งตัว โดยเฉพาะส่วนหัวทำให้แลดูเหมือนสิงโตตัวผู้ จัดเป็นลิงที่มีความสวยที่สุดในบรรดาลิงไลออนทามารินทั้ง 4 ชนิด มีหางที่ยาวไว้ใช้เกาะเกี่ยวต้นไม้ มีอุปนิสัยชอบอยู่รวมกันเป็นกลุ่ม เป็นลิงขนาดเล็กมีขนาดความยาวตั้งแต่ส่วนหัวและลำตัวประมาณ 7.5-8.75 นิ้ว (19-22 เซนติเมตร) ความยาวหาง 10.25-13.5 นิ้ว (26-34 เซนติเมตร) น้ำหนัก 14-29 ออนซ์ (400-800 กรัม)
ลิงไลออนทามารินสีทอง เป็นลิงที่อาศัยอยู่กันเป็นฝูงและเป็นสังคมแบบครอบครัว ลิงตัวผู้จะเป็นฝ่ายดูแลลูกลิงขนาดเล็ก โดยการให้ลูกลิงเกาะขึ้นหลัง และหาอาหารให้ด้วย ขณะที่ลิงที่ยังมีอายุน้อยมักจะให้กำเนิดลูกแฝด มีอายุขัยโดยเฉลี่ย 15 ปี
พฤติกรรมตามปกติอาศัยอยู่บนต้นไม้ นอนในโพรงในเวลากลางคืนและออกหาอาหารในเวลากลางวัน โดยมีพฤติกรรมไต่ตามกิ่งไม้ต้นหนึ่งไปยังอีกต้นหนึ่ง มีนิ้วที่ยาวช่วยให้สามารถเกาะเกี่ยวและปีนป่ายต้นไม้สูง กินอาหารได้หลากหลายทั้งพืชและสัตว์ เช่น ดอกไม้, ผลไม้, ยางไม้, แมลง หรือลูกนกตัวเล็ก ๆ 
แพร่กระจายพันธุ์ในป่าดิบชื้นของบราซิลทางฝั่งตะวันออกติดมหาสมุทรแอตแลนติก ปัจจุบันเป็นสัตว์ที่อยู่ในสถานะใกล้สูญพันธุ์เพราะถิ่นที่อยู่ถูกทำลายไปจากการนำไปเป็นพื้นที่เกษตรกรรมและอุตสาหกรรม และถูกจับขายเป็นสัตว์เลี้ยง ซึ่งมีทั้งถูกกฎหมายและผิดกฎหมาย
ดำ แดนสุพรรณ

ดำ แดนสุพรรณ (พ.ศ. 2492 - 26 มิถุนายน พ.ศ. 2528) เป็นอดีตนักร้องลูกทุ่งชื่อดังที่มีเสียงเป็นเอกลักษณ์ออกเหน่อๆ ร้องแบบเต็มเสียงตามแบบฉบับลูกทุ่งแท้ๆ เขามีเพลงดังหลายเพลง รวมทั้งเพลงสุดฮิตอย่าง " รักกับพี่ดีแน่" และอื่นๆ ปัจจุบันเสียชีวิตไปแล้ว
ประวัติ.
ดำ แดนสุพรรณ มีชื่อจริงว่า ทัน ใจบุญ เกิดเมื่อ พ.ศ. 2492 ที่ อำเภออู่ทอง จังหวัดสุพรรณบุรี มีพี่น้อง 5 คน เป็นคนที่ 3 มีลักษณะเด่นตรงที่มีผิวคล้ำ กรามใหญ่ ไม่หล่อเหลา เขาจบการศึกษาชั้น ป.4 ที่โรงเรียนวัดยางสว่างอารมณ์ หลังจากจบก็ออกทำงานรับจ้างทั่วไป พร้อมทั้งร้องเพลงเชียร์รำวง จากนั้นเข้ากรุงเทพฯ พบกับพรชัย สร้อยเพชร ที่เป็นเพื่อนกันพามาอยู่กับวงดนตรีสมัย อ่อนวงษ์ ได้ร้องบันทึกเสียงเพลงแรก "ถึงพี่จะดำ" แต่งโดย "กานท์ การุณวงษ์" เมื่อปี 2511 และมีเพลงตามมาอีกหลายเพลง เช่น "รักกับพี่ดีแน่", "คนสมัยนี้", "อยู่ดีกว่าตาย" และ " รูปไม่หล่อพ่อไม่รวย" จากการแต่งของสุรินทร์ ภาคศิริ
หลังออกจากสมัย อ่อนวงษ์ ก็มาอยู่กับศรีนวล สมบัติเจริญ ได้เพลงจากการแต่งของชาตรี ศรีชล ในเพลง "เมารัก" พอออกจากศรีนวลก็มาตั้งวงเอง เข้าประกวดวงดนตรีน้องใหม่ทางช่อง 3 ในยุคที่เพิ่งตั้งสถานีใหม่ หลังจากยุบวงก็กลับไปอยู่บ้าน แต่ยังรับงานร้องเพลงทั่วไป 
การเสียชีวิต.
26 มิ.ย. 2528 เวลา 3 ทุ่ม ระหว่างที่เดินทางไปร้องเพลงที่ จ.ชัยภูมิกับหนุ่มเมืองไพรและชายธงทรงพล รถที่นั่งมาเกิดอุบัติเหตุแหกโค้งพลิกคว่ำเสียชีวิตคาที่ ส่วนหนุ่มเมืองไพรต้องพิการตลอดชีวิตจนเสียชีวิตในอีกไม่กี่ปีต่อมาหลังจากฌาปนกิจศพที่วัดยางสุทธาวาส ขนส่งสายใต้ แล้ว ญาตินำกระดูกไปทำบุญต่อที่บ้านเกิดสุพรรณบุรี
ท่าอากาศยานนานาชาติแดลลัส/ฟอร์ตเวิร์ธ

ท่าอากาศยานนานาชาติแดลลัส/ฟอร์ตเวิร์ธ  (IATA: DFW, ICAO: KDFW, FAA LID: DFW) หรืออีกชื่อหนึ่งว่า ท่าอากาศยานดีเอฟดับเบิลยู (DFW Airport) เป็นท่าอากาศยานนานาชิตหลักที่บริการในพื้นที่เขตมหานครแดลลัส-ฟอร์ตเวิร์ธ ในรัฐเท็กซัส ประเทศสหรัฐ 
ท่าอากาศยานนี้เป็นฮับใหญ่ที่สุดของอเมริกันแอร์ไลน์ ซึ่งมีสำนักงานใกล้ท่าอากาศยาน เป็นท่าอากาศยานที่คึกคักที่สุดเป็นอันดับ 3 ของโลกตามการเคลื่อนตัวของอากาศยาน และเป็นท่าอากาศยานที่คึกคักที่สุดเป็นอันดับ 10 ของโลกตามจำนวนผู้โดยสารใน ค.ศ. 2019 โดยเป็นทางผ่านนานาชาติที่คึกคักที่สุดเป็นอันดับ 9 ในสหรัฐ และเป็นทางผ่านนานาชาติที่คึกคักที่สุดเป็นอันดับ 2 ในรัฐเท็กซัส อเมริกันแอร์ไลน์ที่ DFW เป็นสายการบินฮับเดี่ยวที่ใหญ่ที่สุดเป็นอันดับ 2 ของโลกและสหรัฐ รองจากฮับเดลตาแอร์ไลน์ที่แอตแลนตา
ท่าอากาศยานตั้งอยู่ระหว่างเมืองแดลลัสกับฟอร์ตเวิร์ธ DFW กินพื้นที่ทั่วแดลลัสและทาร์แรนต์เคาน์ตี และในเมืองเออร์วิง, ยูลิส, เกรปไวน์ และคะเพ็ล ด้วยพื้นที่ DFW จึงมีขนาดใหญ่กว่าเกาะแมนฮัตตัน และเป็นท่าอากาศยานที่ใหญ่ที่สุดตามพื้นที่เป็นอันดับ 2 ในสหรัฐ รองจากท่าอากาศยานนานาชาติเดนเวอร์ และยังมีรหัสไปรษณีย์ตามซิปโคดคือ 75261 และไปรษณีย์สหรัฐ ("DFW Airport, TX") เช่นเดียวกันกับตำรวจ ระบบดับเพลิง และบริการการแพทย์ฉุกเฉินของตนเอง 
ณ เดือนมกราคม ค.ศ. 2020 ท่าอากาศยาน DFW ให้บริการ 260 ที่หมาย รวมจุดหมายต่างประเทศ 67 แห่ง และในประเทศสหรัฐ 193 แห่ง ในการก้าวผ่าน 200 จุดหมาย ทาง DFW ได้เข้าร่วมกับกลุ่มท่าอากาศยานขนาดเล็กที่มีความแตกต่าง
กูเกิล ทอล์ก

กูเกิล ทอล์ก  เป็นบริการส่งข้อความทันทีทั้งการสื่อสารด้วยการพิมพ์และเสียง ผู้ใช้ระบบนี้กล่าวด้วยชื่อย่อหลายแบบ เช่น จีแชท, จีทอล์ก หรือ จีเมสเซจ
กูเกิล ทอล์กยังเป็นชื่อของโปรแกรมเฉพาะเครื่องที่กูเกิลเคยบริการในระบบของตน โดยมีให้โหลดทั้งในไมโครซอฟท์ วินโดวส์, แอนดรอยด์, แบล็กเบอร์รี, และโครมโอเอส และเคยมีเว็บแอปสำหรับโทรศัพท์มาก่อน ในเดือนกุมภาพันธ์ ค.ศ. 2015 โปรแกรมสำหรับวินโดวส์หยุดให้บริการ โดยกูเกิลแนะนำให้ผู้ใช้ไปใช้กูเกิล แฮงเอาต์สแทน และเปิดวิธีการย้ายไปยังแอปกูเกิล แฮงเอาต์บนกูเกิลโครม
ISO/IEC 90003

ISO/IEC 90003 เป็นมาตรฐาน ISO ในหมวดวิศวกรรมซอฟต์แวร์ โดยเป็นแนวทางสำหรับองค์กรในการนำเอามาตรฐาน ISO 9001:2000 มาประยุกต์ใช้กับคอมพิวเตอร์ซอฟต์แวร์ ครอบคลุมตั้งแต่การพัฒนาเพื่อขาย การจัดการ การปฏิบัติการ และการบำรุงรักษาคอมพิวเตอร์ซอฟต์แวร์
ในปี ค.ศ. 1987 ได้มีการตีพิมพ์มาตรฐาน ISO 9000 เป็นฉบับแรก หลังจากนั้นในปี ค.ศ. 1991 ได้ร่างมาตรฐาน ISO 9000-3 สำหรับเป็นแนวทางของอุตสาหกรรมซอฟต์แวร์ ซึ่งเผยแพร่เป็นครั้งแรกในเดือนธันวาคม ค.ศ. 1997 ต่อมาได้มีการแก้ไขเป็น ISO/IEC 90003 Guidelines for the application of ISO 9001:2000 to computer software เพื่อกำหนดเป็นแนวทางสำหรับการประยุกต์ใช้มาตรฐาน ISO 9001:2000 สำหรับงานด้านคอมพิวเตอร์ซอฟต์แวร์ โดยเผยแพร่ในเดือนกุมภาพันธ์ ค.ศ. 2004 
มาตรฐานนี้ได้รับการพัฒนาโดยคณะกรรมการวิชาการ ISO/IEC JTC 1/SC 7 ในด้านวิศวกรรมซอฟต์แวร์และระบบ โดยจะมีรอบในการทบทวนทุก ๆ 5 ปี
ข้อกำหนดหลักของมาตรฐาน.
มาตรฐาน ISO/IEC 90003:2014 ประยุกต์ใช้โครงสร้างมาตรฐาน ISO เป็น 8 หัวข้อ โดยแบ่งเป็นรายละเอียดดังต่อไปนี้:
<templatestyles src="Div col/styles.css"/>
แมโครไลด์

แมโครไลด์  คือสารประกอบอินทรีย์ที่มีโครงสร้างเป็นวงแล็กโทนขนาดใหญ่ โดยทั่วไปมีขนาดของวงประมาณ 12-16 อะตอม ตัวอย่างของสารประกอบแมโครไลด์ที่พบในธรรมชาติได้แก่ อิริโทรมัยซิน (erythromycin)
กิช

กิช (สัท.:) หรือบางครั้งเรียกว่า คีช เป็นอาหารจานอบชนิดหนึ่งโดยมีส่วนประกอบหลักคือ ไข่ นม หรือ ครีม ถึงแม้ว่ากิชจะมีลักษณะคล้ายพายแต่กิชถูกจัดเป็นอาหารคาว โดยในกิชอาจมีส่วนประกอบอื่นเช่น เนื้อสัตว์ ผัก เนยแข็ง ได้
ถึงแม้ว่ากิชจะมีส่วนประกอบหลายอย่างคล้ายอาหารประเภทพาสตา แต่ไม่ถูกจัดว่าเป็นส่วนหนึ่งของพาสตา
สถาบันวิจัยวิทยาศาสตร์และเทคโนโลยีแห่งประเทศไทย

สถาบันวิจัยวิทยาศาสตร์และเทคโนโลยีแห่งประเทศไทย (วว.) เป็นสถาบันวิจัยของรัฐที่มุ่งเน้นผลิตเทคโนโลยีเชิงพาณิชย์ ก่อตั้งเมื่อ 25 พฤษภาคม พ.ศ. 2506 ปัจจุบันมีฐานะเป็นรัฐวิสาหกิจ ในสังกัดกระทรวงการอุดมศึกษา วิทยาศาสตร์ วิจัยและนวัตกรรม
ประวัติ.
สถาบันวิจัยวิทยาศาสตร์และเทคโนโลยีแห่งประเทศไทย เป็นรัฐวิสาหกิจประเภทที่จัดตั้งขึ้นเพื่อดำเนินการตามนโยบายพิเศษของรัฐ นั่นคือจัดตั้งเพื่อส่งเสริมการวิจัยวิทยาศาสาตร์และเทคโนโลยีแบบไม่แสวงหากำไร เดิมชื่อ "สถาบันวิจัยวิทยาศาสตร์ประยุกต์แห่งประเทศไทย" มีชื่อย่อว่า "สวป." ชื่อภาษาอังกฤษว่า "Applied Scientific Research Corporation of Thailand" และมีชื่อย่อภาษาอังกฤษว่า "ASRCT" ตั้งขึ้นตามพระราชบัญญัติสถาบันวิจัยวิทยาศาสตร์ประยุกต์แห่งประเทศไทย พ.ศ. 2506 ซึ่งประกาศในราชกิจจานุเบกษาเล่ม 80 ตอนที่ 52 วันที่ 24 พฤษภาคม พ.ศ. 2506 และได้เปลี่ยนมาใช้พระราชบัญญัติสถาบันวิจัยวิทยาศาสตร์และเทคโนโลยีแห่งประเทศไทย พ.ศ. 2522 สืบเนื่องจากการจัดตั้งกระทรวงวิทยาศาสตร์เทคโนโลยีและสิ่งแวดล้อม ตั้งแต่วันที่ 23 มีนาคม พ.ศ. 2522 จนถึงปัจจุบัน
โครงสร้างองค์กร.
วว. แบ่งการดำเนินงานออกเป็น 6 กลุ่มงาน 
สำนักงาน.
สถาบันวิจัยวิทยาศาสตร์และเทคโนโลยีแห่งประเทศไทย มีสำนักงานสาขาประกอบด้วย
โครงการคัดเลือกสมาชิกใหม่ของมอร์นิงมูซูเมะ

โครงการคัดเลือกสมาชิก เป็นรูปแบบวิธีของวงมอร์นิงมูซูเมะที่ใช้ในการเฟ้นหาสมาชิกใหม่ให้เข้าร่วมวง โดยผู้ที่มีสิทธิ์เข้าร่วมโครงการจะต้องสมัครเข้ารับการทดสอบความสามารถทางด้านการร้องเพลง การเต้น การตอบคำถาม และความสามารถพิเศษต่าง ๆ โดยจะแบ่งการคัดเลือกออกเป็นรอบ จนได้ผู้ที่เข้าไปชิงชัยกันในรอบสุดท้าย ซึ่งในรอบสุดท้ายนั้น สึงกุจะเป็นผู้ตัดสินเองว่าใครจะผ่านไปเป็นสมาชิกคนใหม่ในโครงการนั้นได้ 
จำนวนโครงการคัดเลือกสมาชิกของมอร์นิงมูซูเมะได้รับดำเนินการมาแล้ว 16 โครงการด้วยกัน
รถโดยสารประจำทาง

รถโดยสารประจำทาง หรือที่นิยมเรียกกันว่า รถเมล์ เป็นระบบขนส่งมวลชนระบบหนึ่งที่ให้บริการบนถนน โดยมีลักษณะเป็นรถขนาดใหญ่ที่บรรทุกผู้โดยสารเป็นจำนวนมาก โดยกำหนดเส้นทาง และส่วนใหญ่เรียกชื่อเส้นทางเป็นตัวเลข เช่น สาย 1 สาย 2 และมีเก็บค่าโดยสารโดยวิธีต่าง ๆ กันไป จำนวนผู้โดยสารบนรถเมล์จะแตกต่างกันขึ้นอยู่กับขนาดของรถ ตัวอย่างเช่นในประเทศเยอรมนีมีรถเมล์ที่ยาวที่สุดในโลกบรรจุผู้โดยสารได้กว่า 200 คน
สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)

สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (อักษรย่อ: สทอภ.) หรือ จิสด้า เป็นหน่วยงานรัฐที่บริการข้อมูลภูมิสารสนเทศ และวิจัยและพัฒนาเทคโนโลยีอวกาศของประเทศไทย และเป็น "Space agency" หรือองค์การอวกาศ ประเภทเดียวกับองค์การนาซา และองค์การอวกาศในหลายประเทศทั่วโลก ตั้งอยู่ที่อาคารรัฐประศาสนภักดี ชั้น 6 และชั้น 7 ศูนย์ราชการเฉลิมพระเกียรติ 80 พรรษา 5 ธันวาคม 2550 เลขที่ 120 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร มีสถานีควบคุมดาวเทียมและศูนย์วิจัยอยู่ที่อำเภอศรีราชา จังหวัดชลบุรี
ประวัติ.
ใน พ.ศ. 2514 ประเทศไทยได้มีโครงการสำรวจทรัพยากรธรรมชาติด้วยดาวเทียม โดยการเข้าร่วมกับโครงการ NASA ERTS-1 ซึ่งเป็นโครงการขององค์การบริหารการบินและอวกาศแห่งชาติ สหรัฐอเมริกา (NASA) ภายใต้การดำเนินงานของสำนักงานคณะกรรมการวิจัยแห่งชาติในขณะนั้น
จากความสำเร็จของโครงการจึงได้มีการเปลี่ยนสถานภาพโครงการ เป็นหน่วยงานระดับกองชื่อ กองสำรวจทรัพยากรธรรมชาติด้วยดาวเทียม ใน พ.ศ. 2522
ต่อมาใน พ.ศ. 2543 กระทรวงวิทยาศาสตร์ เทคโนโลยีและสิ่งแวดล้อม ได้จัดตั้งหน่วยงานใหม่โดยรวมกองสำรวจทรัพยากรธรรมชาติด้วยดาวเทียม สำนักงานคณะกรรมการวิจัยแห่งชาติ และ ฝ่ายประสานงานและส่งเสริมการพัฒนาระบบสารสนเทศภูมิศาสตร์ ศูนย์ข้อมูลข้อสนเทศ สำนักงานปลัดกระทรวงวิทยาศาสตร์ เทคโนโลยีและสิ่งแวดล้อม ในชื่อ สำนักงานพัฒนาเทคโนโลยีอวกาศและภูมิสารสนเทศ (องค์การมหาชน)
อำนาจและหน้าที่.
เป็นองค์กรหลักของประเทศในการพัฒนาเทคโนโลยีอวกาศและภูมิสารสนเทศ โดยการ